phoneee/thai-legal-corpus huggingface dataset:
ระเบียบคณะกรรมการกองทุนเงินให้กู้ยืมเพื่อการศึกษาระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน(ฉบับที่ ๓) พ.ศ. ๒๕๕๐ โดยที่เป็นการสมควรแก้ไขระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน พ.ศ. ๒๕๔๒ ให้มีความเหมาะสมอาศัยอำนาจตามความในมาตรา ๑๘ (๗) และมาตรา ๕๒แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑คณะกรรมการกองทุนเงินให้กู้ยืมเพื่อการศึกษา จึงวางระเบียบไว้ดังต่อไปนี้ข้อ ๑ ระเบียบนี้เรียกว่า"ระเบียบคณะกรรมการกองทุนเงินให้กู้ยืมเพื่อการศึกษา ว่าด้วยการชำระเงินกู้ยืมคืนกองทุน(ฉบับที่ ๓) พ.ศ. ๒๕๕๐"ข้อ ๒ ระเบียบนี้ใช้บังคับตั้งแต่บัดนี้เป็นต้นไปข้อ ๓ ให้ยกเลิกความในข้อ๑๕ แห่งระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน พ.ศ. ๒๕๔๒ และให้ใช้ความต่อไปนี้แทนข้อ ๑๕ ก่อนวันครบกำหนดชำระหนี้ครั้งแรกธนาคารจะส่งจดหมายที่สามารถตรวจสอบการนำจ่ายไปยังผู้รับได้แจ้งให้ผู้กู้ยืมทราบเป็นการล่วงหน้าประกาศณ วันที่ ๒๗ มิถุนายน พ.ศ. ๒๕๕๐นายศุภรัตน์ ศวัฒน์กุลปลัดกระทรวงการคลังประธานกรรมการกองทุนเงินให้กู้ยืมเพื่อการศึกษา
ประกาศธนาคารแห่งประเทศไทย ที่ สกง. 10 /2554 เรื่อง กําหนดอัตราดอกเบี้ยพันธบัตรธนาคารแห่งประเทศไทย ประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2554 สําหรับงวดเริ่มต้นวันที่ 15 กุมภาพันธ์ 2554-------------------------------------------------อื่นๆ - 1.เหตุผลในการออกประกาศ เพื่อกําหนดอัตราดอกเบี้ยพันธบัตรธนาคารแห่งประเทศไทย ประเภทอัตราตอกเบี้ยลอยตัวอายุ 3 ปี รุ่นที่ 1/FRB 3 ปี/2554 สําหรับงวดเริ่มต้นวันที่ 15 กุมภาพันธ์ 2554อื่นๆ - 2.อํานาจตามกฎหมาย เพื่ออนุวัติตามข้อ 5.2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3.เนื้อหา ธนาคารแห่งประเทศไทยได้กําหนดอัตราดอกเบี้ยของพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2554 สําหรับงวดเริ่มต้นวันที่ 15 กุมภาพันธ์ 2554 เท่ากับร้อยละ 2.34016 ต่อปี (เท่ากับอัตราตอกเบี้ยอ้างอิงระยะสั้นการกู้ยืมเงินระหว่างธนาคารของตลาดกรุงเทพฯ (BIBOR) ระยะ 6 เดือน ณ วันที่ 9 กุมภาพันธ์ 2554 ลบร้อยละ 0.2)อื่นๆ - 4.วันเริ่มต้นบังคับใช้ ตั้งแต่วันที่ 9 กุมภาพันธ์ 2554ผู้มีอํานาจลงนาม - ประกาศ ณ วันที่ 9 กุมภาพันธ์ พ.ศ.2554 (นางผ่องเพ็ญ เรืองวีรยุทธ)ผู้ช่วยผู้ว่าการ สายตลาดการเงินผู้ว่าการแทน
ประกาศคณะกรรมการมาตรฐานสินค้าเกษตรและอาหารแห่งชาติประกาศคณะกรรมการมาตรฐานสินค้าเกษตรและอาหารแห่งชาติเรื่องกำหนดมาตรฐานสินค้าเกษตรและอาหารแห่งชาติ :การชันสูตรโรคไข้หวัดนกพ.ศ.๒๕๕๑[๑] ด้วยคณะกรรมการมาตรฐานสินค้าเกษตรและอาหารแห่งชาติในการประชุมครั้งที่ ๑/๒๕๕๑ เมื่อวันที่ ๑๑ สิงหาคม พ.ศ. ๒๕๕๑ มีมติเห็นชอบให้กำหนดมาตรฐานสินค้าเกษตรและอาหารแห่งชาติเรื่อง การชันสูตรโรคไข้หวัดนกเพื่อประโยชน์ต่อการควบคุมคุณภาพและตรวจสอบคุณภาพการอำนวยความสะดวกทางการค้าและการคุ้มครองผู้บริโภคดังนั้นอาศัยอำนาจของคณะกรรมการมาตรฐานสินค้าเกษตรและอาหารแห่งชาติ ซึ่งแต่งตั้งโดยมติคณะรัฐมนตรีเมื่อวันที่ ๕ สิงหาคม พ.ศ. ๒๕๕๑จึงออกประกาศกำหนดมาตรฐานสินค้าเกษตรและอาหารแห่งชาติ เรื่องการชันสูตรโรคไข้หวัดนก ไว้ใช้เป็นมาตรฐานสมัครใจ ดังมีรายละเอียดแนบท้ายประกาศนี้ประกาศณ วันที่ ๑๔ สิงหาคม พ.ศ. ๒๕๕๑สมศักดิ์ปริศนานันทกุลรัฐมนตรีว่าการกระทรวงเกษตรและสหกรณ์ประธานคณะกรรมการมาตรฐานสินค้าเกษตรและอาหารแห่งชาติ[เอกสารแนบท้าย]๑. มาตรฐานสินค้าเกษตรและอาหารแห่งชาติการชันสูตรโรคไข้หวัดนก(มกอช. 10300-2551)(ดูข้อมูลจากภาพกฎหมาย)วัชศักดิ์/ผู้จัดทำ๒๐สิงหาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๓๙ ง/หน้า ๒๑/๑๘ สิงหาคม ๒๕๕๑
คำพิพากษาศาลฎีกาที่ 600/2539หลักกฎหมาย: รถยนต์บรรทุกของกลางเป็นทรัพย์สินที่จำเลยได้ใช้ในการกระทำผิดตาม ป.อ. มาตรา 33 (1) ตามพฤติการณ์แห่งคดีจำเลยใช้รถยนต์บรรทุกของกลางบรรทุกเกินน้ำหนักที่กฎหมายกำหนดถึง 8,540 กิโลกรัม เป็นการใช้ทรัพย์ของกลางกระทำผิดเพื่อประโยชน์ส่วนตัวโดยไม่คำนึงถึงความเสียหายที่จะเกิดขึ้นแก่ทางหลวงและต่อส่วนรวม จึงสมควรให้ริบรถยนต์บรรทุกของกลาง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 600/2539พนักงานอัยการ สำนักงานอัยการสูงสุดโจทก์นายรัตน์ เสมอหัตถ์จำเลย ป.อ. ม. 36รถยนต์บรรทุกของกลางเป็นทรัพย์สินที่จำเลยได้ใช้ในการกระทำผิดตาม ป.อ. มาตรา 33 (1) ตามพฤติการณ์แห่งคดีจำเลยใช้รถยนต์บรรทุกของกลางบรรทุกเกินน้ำหนักที่กฎหมายกำหนดถึง 8,540 กิโลกรัม เป็นการใช้ทรัพย์ของกลางกระทำผิดเพื่อประโยชน์ส่วนตัวโดยไม่คำนึงถึงความเสียหายที่จะเกิดขึ้นแก่ทางหลวงและต่อส่วนรวม จึงสมควรให้ริบรถยนต์บรรทุกของกลาง(ไพฑูรย์ แสงจันทร์เทศ-จองทรัพย์ เที่ยงธรรม-ธวัชชัย พิทักษ์พล)ศาลแขวงพระนครเหนือ - นายวินัส สุนนท์ศาลอุทธรณ์ - นายสงวน อ่อวิเชียรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 600/2539พนักงานอัยการ สำนักงานอัยการสูงสุดโจทก์นายรัตน์ เสมอหัตถ์จำเลย ป.อ. ม. 36รถยนต์บรรทุกของกลางเป็นทรัพย์สินที่จำเลยได้ใช้ในการกระทำผิดตาม ป.อ. มาตรา 33 (1) ตามพฤติการณ์แห่งคดีจำเลยใช้รถยนต์บรรทุกของกลางบรรทุกเกินน้ำหนักที่กฎหมายกำหนดถึง 8,540 กิโลกรัม เป็นการใช้ทรัพย์ของกลางกระทำผิดเพื่อประโยชน์ส่วนตัวโดยไม่คำนึงถึงความเสียหายที่จะเกิดขึ้นแก่ทางหลวงและต่อส่วนรวม จึงสมควรให้ริบรถยนต์บรรทุกของกลาง(ไพฑูรย์ แสงจันทร์เทศ-จองทรัพย์ เที่ยงธรรม-ธวัชชัย พิทักษ์พล)ศาลแขวงพระนครเหนือ - นายวินัส สุนนท์ศาลอุทธรณ์ - นายสงวน อ่อวิเชียรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๗๖๖ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรมท่อยางเสริมแรงด้วยสิ่งทอใช้ส่งน้ำ- ข้อกำหนด อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม ท่อยางเสริมแรงด้วยสิ่งทอใช้ส่งน้ำ- ข้อกำหนด มาตรฐานเลขที่ มอก. 2693 - 2558 ไว้ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๔มกราคม พ.ศ. ๒๕๕๙อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมท่อยางเสริมแรงด้วยสิ่งทอใช้ส่งน้ำ - ข้อกำหนด (มอก. 2693 - 2558) (ดูข้อมูลจากภาพกฎหมาย)วิศนี/ปริยานุช/พิมพ์๒๙ กุมภาพันธ์๒๕๕๙นุสรา/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓๙ ง/หน้า ๓/๑๐ กุมภาพันธ์ ๒๕๕๙
คำพิพากษาศาลฎีกาที่ 62945หลักกฎหมาย: โจทก์ยื่นคำร้องขอฎีกาอย่างคนอนาถาแม้คดีไม่ต้องห้ามฎีกาอันไม่อาจถือว่าคดีไม่มีมูลที่จะฎีกา แต่เมื่อตามทางไต่สวนข้อเท็จจริงยังฟังไม่ได้ว่าโจทก์เป็นคนยากจนถึงกับไม่มีทรัพย์สิน พอจะเสียค่าธรรมเนียมชั้นฎีกา โจทก์จึงขอดำเนินคดีอย่าง คนอนาถาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1550/2527นางสาวจำเนียร ยามสุขโจทก์นางทัศนีย์ ล้อละมัยจำเลย ป.วิ.พ. ม. 155, ม. 156โจทก์ยื่นคำร้องขอฎีกาอย่างคนอนาถาแม้คดีไม่ต้องห้ามฎีกาอันไม่อาจถือว่าคดีไม่มีมูลที่จะฎีกา แต่เมื่อตามทางไต่สวนข้อเท็จจริงยังฟังไม่ได้ว่าโจทก์เป็นคนยากจนถึงกับไม่มีทรัพย์สิน พอจะเสียค่าธรรมเนียมชั้นฎีกา โจทก์จึงขอดำเนินคดีอย่าง คนอนาถาไม่ได้(เสรี แสงศิลป์-ทวี กสิยพงศ์-สวัสดิ์ รอดเจริญ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1550/2527นางสาวจำเนียร ยามสุขโจทก์นางทัศนีย์ ล้อละมัยจำเลย ป.วิ.พ. ม. 155, ม. 156โจทก์ยื่นคำร้องขอฎีกาอย่างคนอนาถาแม้คดีไม่ต้องห้ามฎีกาอันไม่อาจถือว่าคดีไม่มีมูลที่จะฎีกา แต่เมื่อตามทางไต่สวนข้อเท็จจริงยังฟังไม่ได้ว่าโจทก์เป็นคนยากจนถึงกับไม่มีทรัพย์สิน พอจะเสียค่าธรรมเนียมชั้นฎีกา โจทก์จึงขอดำเนินคดีอย่าง คนอนาถาไม่ได้(เสรี แสงศิลป์-ทวี กสิยพงศ์-สวัสดิ์ รอดเจริญ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับตลาดทุนที่ ทธ. 23/2565 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า(ฉบับที่ 16) \_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 วรรคสอง (1) และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 มาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 140/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และ ตลาดหลักทรัพย์ (ฉบับที่ 6) พ.ศ. 2562 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้เพิ่มความต่อไปนี้เป็นข้อ 34/3 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการ ของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 "ข้อ 34/3 ในการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนที่เป็นหลักทรัพย์สําหรับลูกค้าที่เป็นผู้ลงทุนสถาบันเฉพาะในธุรกรรมที่เกี่ยวข้องกับหลักทรัพย์ใดหลักทรัพย์หนึ่ง เนื่องจากมีความสัมพันธ์กับบริษัทที่ออกหลักทรัพย์นั้นในลักษณะใดลักษณะหนึ่ง ดังต่อไปนี้ ให้ผู้ประกอบธุรกิจประเมินความเหมาะสมในการลงทุนหรือการทําธุรกรรมของลูกค้าดังกล่าวด้วย(1) กรรมการ ผู้บริหาร หรือพนักงาน(2) ผู้ถือหุ้นรายใหญ่(3) บริษัทย่อย หรือบริษัทร่วมผู้ลงทุนสถาบันซึ่งมีความสัมพันธ์กับบริษัทที่ออกหลักทรัพย์ตามวรรคหนึ่ง ให้หมายความรวมถึงบุคคลที่เคยมีความสัมพันธ์ในลักษณะใดลักษณะหนึ่งข้างต้น ซึ่งพ้นจากการมีลักษณะดังกล่าวมาแล้วไม่เกิน 3 เดือน"ข้อ 2 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2565 เป็นต้นไป ประกาศ ณ วันที่ 28 กันยายน พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศกรมการจัดหางานประกาศกรมการจัดหางานเรื่องการตรวจสุขภาพคนหางานที่จะไปทำงานต่างประเทศ[๑] ตามที่กรมการจัดหางานได้ออกประกาศกรมการจัดหางานเรื่อง การตรวจสุขภาพคนหางานที่จะไปทำงานต่างประเทศลงวันที่ ๑๒ พฤศจิกายน พ.ศ. ๒๕๕๒ ประกาศกรมการจัดหางาน เรื่อง การตรวจสุขภาพคนหางานที่จะไปทำงานต่างประเทศ(ฉบับที่ ๒) ลงวันที่ ๓๐ สิงหาคม พ.ศ. ๒๕๕๓ ประกาศกรมการจัดหางาน เรื่องการตรวจสุขภาพคนหางานที่จะไปทำงานต่างประเทศ (ฉบับที่ ๓) ลงวันที่ ๓ มีนาคม พ.ศ. ๒๕๕๙ และประกาศกรมการจัดหางาน เรื่องการตรวจสุขภาพคนหางานที่จะไปทำงานต่างประเทศ ลงวันที่ ๒๓ มีนาคม พ.ศ. ๒๕๖๐นั้นเพื่อให้การปฏิบัติราชการของกองบริหารแรงงานไทยไปต่างประเทศเป็นไปด้วยความเรียบร้อยและมีประสิทธิภาพอาศัยอำนาจตามความในมาตรา๓๖ (๒) แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ.๒๕๓๗ อธิบดีกรมการจัดหางานจึงออกประกาศไว้ ดังต่อไปนี้ข้อ๑ ให้ยกเลิก(๑)ประกาศกรมการจัดหางาน เรื่อง การตรวจสุขภาพคนหางานที่จะไปทำงานต่างประเทศ ลงวันที่๑๒ พฤศจิกายน พ.ศ. ๒๕๕๒(๒)ประกาศกรมการจัดหางาน เรื่อง การตรวจสุขภาพคนหางานที่จะไปทำงานต่างประเทศ (ฉบับที่๒) ลงวันที่ ๓๐ สิงหาคม พ.ศ. ๒๕๕๓(๓)ประกาศกรมการจัดหางาน เรื่อง การตรวจสุขภาพคนหางานที่จะไปทำงานต่างประเทศ (ฉบับที่๓) ลงวันที่ ๓ มีนาคม พ.ศ. ๒๕๕๙(๔)ประกาศกรมการจัดหางาน เรื่อง การตรวจสุขภาพคนหางานที่จะไปทำงานต่างประเทศ ลงวันที่๒๓ มีนาคม พ.ศ. ๒๕๖๐บรรดาประกาศอื่นใดซึ่งขัดหรือแย้งกับประกาศฉบับนี้ให้ใช้ประกาศนี้แทนข้อ๒ ในการจัดส่งคนหางานไปทำงานในต่างประเทศให้ผู้รับอนุญาตจัดหางานให้คนหางานเพื่อไปทำงานในต่างประเทศส่งคนหางานเข้ารับการตรวจสุขภาพณ สถานพยาบาลที่อธิบดีประกาศกำหนดข้อ๓ การตรวจสุขภาพคนหางานให้ตรวจทุกรายการตามที่ระบุไว้ในหนังสือรับรองผลการตรวจสุขภาพคนหางานท้ายประกาศนี้ดังต่อไปนี้(๑)หนังสือรับรองการตรวจสุขภาพ แบบ กใช้สำหรับคนหางานที่จะไปทำงานในต่างประเทศทุกประเทศยกเว้นสาธารณรัฐเกาหลีและไต้หวัน(๒)หนังสือรับรองการตรวจสุขภาพ แบบ ข ใช้สำหรับคนหางานที่จะไปทำงานในไต้หวัน(๓)หนังสือรับรองการตรวจสุขภาพ แบบ ค ใช้สำหรับคนหางานที่จะไปทำงานในสาธารณรัฐเกาหลีทั้งนี้ตั้งแต่วันที่ประกาศเป็นต้นไปประกาศ ณ วันที่ ๒๒มิถุนายน พ.ศ. ๒๕๖๐สมบัติ นิเวศรัตน์รองอธิบดีรักษาราชการแทนอธิบดีกรมการจัดหางาน[เอกสารแนบท้าย]๑. หนังสือรับรองการตรวจสุขภาพ (แบบ ก.)๒. หนังสือรับรองการตรวจสุขภาพ (แบบ ข.)๓. หนังสือรับรองการตรวจสุขภาพ (แบบ ค.)(ดูข้อมูลจากภาพกฎหมาย)ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๘ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๘ ง/หน้า ๑๐/๗ กรกฎาคม ๒๕๖๐
คำพิพากษาศาลฎีกาที่ 731/2469หลักกฎหมาย: เงินจับได้ในตัวผู้เล่นการพนัน เงินนี้ไม่ควรริบ ดุลพินิจของศาลปัญหาในชั้นศาลฎีกามีแต่เพียงว่าเงินของกลางที่ค้นได้ในตัวจำเลยที่กำลังลักเล่นการพนันไปกำนั้นจะควรริบฤาไม่ ฎีกาตัดสินว่า กฎหมายอาญามาตรา ๒๗ บัญญัติว่าให้ศาลมีอำนาจที่จะสั่งริบสิ่งของที่จำเลยมีไว้โดยเจตนาจะใช้สำหรับกระทำความผิดก็ได้ หรือไม่ให้ริบก็ได้ สุดแล้วแต่เรื่อง ๆ ไป ในคดีนี้ศาลฎีกาเห็นว่าเงินที่ค้นได้นั้นเป็นทรัพย์ที่ไม่ควรริบ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 731/2469อัยการกาญจนบุรีโจทก์นายฮั้วกับพวกล. กฎหมายลักษณะอาญา ม. 27เงินจับได้ในตัวผู้เล่นการพนัน เงินนี้ไม่ควรริบ ดุลพินิจของศาลปัญหาในชั้นศาลฎีกามีแต่เพียงว่าเงินของกลางที่ค้นได้ในตัวจำเลยที่กำลังลักเล่นการพนันไปกำนั้นจะควรริบฤาไม่ ฎีกาตัดสินว่า กฎหมายอาญามาตรา ๒๗ บัญญัติว่าให้ศาลมีอำนาจที่จะสั่งริบสิ่งของที่จำเลยมีไว้โดยเจตนาจะใช้สำหรับกระทำความผิดก็ได้ หรือไม่ให้ริบก็ได้ สุดแล้วแต่เรื่อง ๆ ไป ในคดีนี้ศาลฎีกาเห็นว่าเงินที่ค้นได้นั้นเป็นทรัพย์ที่ไม่ควรริบ(หริศ-นรเนติ-พิจารณา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ปัญหาในชั้นศาลฎีกามีแต่เพียงว่าเงินของกลางที่ค้นได้ในตัวจำเลยที่กำลังลักเล่นการพนันไปกำนั้นจะควรริบฤาไม่ ฎีกาตัดสินว่า กฎหมายอาญามาตรา ๒๗ บัญญัติว่าให้ศาลมีอำนาจที่จะสั่งริบสิ่งของที่จำเลยมีไว้โดยเจตนาจะใช้สำหรับกระทำความผิดก็ได้ หรือไม่ให้ริบก็ได้ สุดแล้วแต่เรื่อง ๆ ไป ในคดีนี้ศาลฎีกาเห็นว่าเงินที่ค้นได้นั้นเป็นทรัพย์ที่ไม่ควรริบ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 731/2469อัยการกาญจนบุรีโจทก์นายฮั้วกับพวกล. กฎหมายลักษณะอาญา ม. 27เงินจับได้ในตัวผู้เล่นการพนัน เงินนี้ไม่ควรริบ ดุลพินิจของศาลปัญหาในชั้นศาลฎีกามีแต่เพียงว่าเงินของกลางที่ค้นได้ในตัวจำเลยที่กำลังลักเล่นการพนันไปกำนั้นจะควรริบฤาไม่ ฎีกาตัดสินว่า กฎหมายอาญามาตรา ๒๗ บัญญัติว่าให้ศาลมีอำนาจที่จะสั่งริบสิ่งของที่จำเลยมีไว้โดยเจตนาจะใช้สำหรับกระทำความผิดก็ได้ หรือไม่ให้ริบก็ได้ สุดแล้วแต่เรื่อง ๆ ไป ในคดีนี้ศาลฎีกาเห็นว่าเงินที่ค้นได้นั้นเป็นทรัพย์ที่ไม่ควรริบ(หริศ-นรเนติ-พิจารณา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยที่ สนส. 1/2555เรื่อง การกําหนดวันหยุดทําการของสถาบันการเงินเป็นกรณีพิเศษ----------------------------------------อื่นๆ - 1. เหตุผลในการออกประกาศ ตามที่คณะรัฐมนตรีได้มีมติเมื่อวันที่ 10 มกราคม 2555 กําหนดให้วันตรุษจีน (วันที่ 23 มกราคม 2555) เป็นวันหยุดราชการประจําปีเพิ่มเติม ในพื้นที่ 4 จังหวัดชายแดนภาคใต้ ได้แก่ปัตตานี ยะลา นราธิวาส และสตูล ตามที่ศูนย์อํานวยการบริหารจังหวัดชายแดนภาคใต้ (ศอ.บต.) เสนอ เพื่อให้ชาวไทยเชื้อสายจีนในจังหวัดดังกล่าวได้เฉลิมฉลองในเทศกาลตรุษจีนเช่นเดียวกับชาวไทยพุทธและมุสลิม ซึ่งได้ประกาศวันหยุดตามประเพณีและตามศาสนาไปก่อนหน้านี้แล้ว ได้แก่วันสงกรานต์และวันตรุษอีดิ้ลฟิตริ (วันรายอปอซอ) นั้น ธนาคารแห่งประเทศไทยพิจารณาแล้วเห็นสมควรกําหนดให้วันที่ 23 มกราคม 2555 เป็นวันหยุดทําการของสถาบันการเงินเพิ่มเติมเป็นกรณีพิเศษในจังหวัดดังกล่าว เนื่องจากไม่ขัดต่อหลักประเพณีปฏิบัติและไม่น่าจะส่งผลกระทบในด้านลบต่อระบบสถาบันการเงินและภาคธุรกิจต่าง ๆ อีกทั้งยังเป็นการสนับสนุนนโยบายภาครัฐอีกทางหนึ่งด้วยอื่นๆ - 2. อํานาจตามกฎหมาย อาศัยอํานาจตามความในมาตรา 37 แห่งพระราชบัญญัติธุรกิจสถาบันการเงินพ.ศ. 2551 ธนาคารแห่งประเทศไทยกําหนดวันหยุดทําการของสถาบันการเงินเป็นกรณีพิเศษอื่นๆ - 3. ขอบเขตการบังคับใช้ ประกาศฉบับนี้ใช้บังคับกับสถาบันการเงินตามกฎหมายว่าด้วยธุรกิจสถาบันการเงินทุกแห่งอื่นๆ - 4. ข้อกําหนดวันหยุดทําการเป็นกรณีพิเศษ กําหนดให้วันที่ 23 มกราคม 2555 เป็นวันหยุดทําการของสถาบันการเงินเป็นกรณีพิเศษในพื้นที่ 4 จังหวัดชายแดนภาคใต้ ได้แก่ ปัตตานี ยะลา นราธิวาส และสตูลอื่นๆ - 5. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 23 มกราคม 2555 เป็นต้นไปผู้มีอํานาจลงนาม - ประกาศ ณ วันที่ 16 มกราคม 2555 (นายประสาร ไตรรัตน์วรกุล)ผู้ว่าการธนาคารแห่งประเทศไทย
ประกาศการท่าเรือแห่งประเทศไทยเรื่องวิธีปฏิบัติเกี่ยวกับการนำตัวอย่างสินค้าจากโรงพักสินค้า หรือคลังสินค้าหรือกองท่าบริการตู้สินค้าของท่าเรือกรุงเทพไปให้กรมศุลกากรตรวจ[๑] เพื่อให้วิธีปฏิบัติงานของท่าเรือกรุงเทพเกี่ยวกับการนำตัวอย่างสินค้าจากโรงพักสินค้า หรือคลังสินค้าหรือกองท่าบริการตู้สินค้าไปให้กรมศุลกากรตรวจ เป็นไปด้วยความเรียบร้อย ถูกต้องอาศัยอำนาจตามความในมาตรา ๙ (๔) มาตรา ๒๔ และมาตรา ๒๙ วรรคหนึ่ง (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทย ซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้ดำเนินการดังนี้ข้อ ๑ ยกเลิก๑.๑ คำสั่งทั่วไป ที่ ๑๕/๒๕๑๑ ลงวันที่ ๙ กุมภาพันธ์ ๒๕๑๑ เรื่องวิธีปฏิบัติเกี่ยวกับการนำตัวอย่างสินค้าจากโรงพักสินค้าของการท่าเรือแห่งประเทศไทยไปให้กรมศุลกากรตรวจ๑.๒ ประกาศ หรือหลักปฏิบัติอื่นใดที่ขัดหรือแย้งกับประกาศนี้ข้อ ๒ ให้เจ้าของสินค้าหรือตัวแทนยื่นแบบขออนุญาตนำตัวอย่างสินค้าไปให้กรมศุลกากรตรวจ[แบบ ทกท. ๐๑.๐๐.๐๑ (๒๘)] ตามแนบท้ายประกาศนี้ ที่ชำระภาษีอากรเรียบร้อยแล้ว พร้อมสำเนา ๒ ฉบับ ต่อหัวหน้าแผนกโรงพักสินค้า หรือหัวหน้าแผนกคลังสินค้าหรือหัวหน้าแผนกปฏิบัติการ กองท่าบริการตู้สินค้า ๑ หรือ ๒ แล้วแต่กรณีเพื่อตรวจสอบรายการตัวอย่างสินค้าที่ศุลกากรประจำหน่วยงานสั่งให้ส่งตัวอย่างข้อ ๓ ในกรณีสินค้ารายการที่จะส่งตัวอย่างมีจำนวนน้อยเช่น ๑ หรือ ๒ หีบห่อ ให้เจ้าของสินค้าหรือตัวแทนดำเนินการตามข้อ ๒กรณีที่กรมศุลกากรสั่งให้ส่งตัวอย่างสินค้าทั้งหมด หรือจำนวนส่วนใหญ่หรือเป็นสินค้าสำคัญที่สุดของใบตราส่งนั้น ให้เจ้าของสินค้าหรือตัวแทน ไปชำระค่าภาระที่เกี่ยวข้องกับการท่าเรือแห่งประเทศไทยก่อนที่จะดำเนินการตามข้อ ๒ ต่อไปข้อ ๔ เมื่อเจ้าของสินค้าหรือตัวแทนได้ดำเนินการตามข้อ ๒ และ ๓ แล้ว ให้หัวหน้าแผนกโรงพักสินค้าหรือหัวหน้าแผนกคลังสินค้า หรือหัวหน้าแผนกปฏิบัติการ กองท่าบริการตู้สินค้า ๑ หรือ ๒ หรือผู้ได้รับมอบหมาย แล้วแต่กรณีอนุญาตให้นำตัวอย่างสินค้าออกนอกเขตรั้วศุลกากรเพื่อส่งให้กรมศุลกากรตรวจข้อ ๕ เจ้าของสินค้าหรือตัวแทนต้องนำตัวอย่างสินค้ากลับมาที่หน่วยงานตามข้อ ๒ หลังจากกรมศุลกากรได้ตรวจสอบเรียบร้อยแล้วเพื่อดำเนินพิธีการตรวจปล่อยตามขั้นตอนต่อไปทั้งนี้ ตั้งแต่วันที่ ๑ มิถุนายน ๒๕๖๑ เป็นต้นไปประกาศ ณ วันที่ ๒๗ เมษายน พ.ศ. ๒๕๖๑เรือตรี ทรงธรรม จันทประสิทธิ์รองผู้อำนวยการการท่าเรือแห่งประเทศไทย สายวิศวกรรม รักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. แบบขออนุญาตนำตัวอย่างสินค้าไปให้กรมศุลกากรตรวจ(ทกท.๐๑.๐๐.๐๑ (๒๘))(ดูข้อมูลจากภาพกฎหมาย)พรวิภา/จัดทำ๒ มิถุนายน๒๕๖๑นุสรา/ตรวจ๓ มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนที่ ๔๐ ง/หน้า ๓/๓๑ พฤษภาคม ๒๕๖๑
ระเบียบระเบียบว่าด้วยวันสั่งให้ข้าราชการพลเรือนพ้นจากตำแหน่งหน้าที่ราชการ[๑] อาศัยอำนาจตามความในมาตรา ๑๑ (๘)แห่งพระราชบัญญัติระเบียบข้าราชการพลเรือน พ.ศ. ๒๔๙๗ ก.พ.วางระเบียบวันสั่งให้ข้าราชการพลเรือนพ้นจากตำแหน่งหน้าที่ราชการไว้ ดังต่อไปนี้ข้อ ๑ ระเบียบนี้ให้ใช้บังคับแก่กระทรวงทบวงกรมฝ่ายพลเรือนข้อ ๒การสั่งให้ข้าราชการพลเรือนพ้นจากตำแหน่งหน้าที่ราชการจะสั่งให้พ้นจากตำแหน่งหน้าที่ราชการตั้งแต่วันใดให้เป็นไปตามระเบียบ ดังต่อไปนี้(๑) การสั่งไล่ออก ปลดออกหรือให้ออกเพราะกระทำผิดวินัยอย่างร้ายแรงในกรณีที่มีคำสั่งให้พักราชการหรือให้ออกจากราชการไว้ก่อนเพื่อรอฟังผลการสอบสวนพิจารณาไว้แล้ว ให้ไล่ออก ปลดออกหรือให้ออกตั้งแต่วันพักราชการหรือวันสั่งให้ออกไว้ก่อนถ้าไม่เคยมีคำสั่งให้พักราชการหรือให้ออกไว้ก่อน ให้ไล่ออก ปลดออกหรือให้ออกตั้งแต่วันซึ่งระบุในคำสั่งให้พ้นหน้าที่ แต่ไม่ก่อนวันออกคำสั่งหรือจะสั่งไล่ออก ปลดออก หรือให้ออกตั้งแต่วันที่คำสั่งถึงผู้รับคำสั่งก็ได้เว้นแต่ในกรณีทำความผิดฐานละทิ้งหน้าที่ราชการ ให้สั่งไล่ออก ปลดออกหรือให้ออกตั้งแต่วันละทิ้งหน้าที่ราชการ(๒) การสั่งไล่ออก ปลดออก หรือให้ออกในกรณีต้องรับอาญาจำคุกถ้าไม่เคยมีคำสั่งให้พักราชการหรือให้ออกจากราชการไว้ก่อนเพื่อรอฟังผลการสอบสวนพิจารณาให้ไล่ออก ปลดออก หรือให้ออกตั้งแต่วันต้องจำคุกโดยคำพิพากษาถึงที่สุดและถ้าให้นับวันต้องคุมขังรวมเข้าในกำหนดโทษตามคำพิพากษานั้นด้วย ให้ไล่ออก ปลดออกหรือให้ออกตั้งแต่วันเริ่มต้องคุมขังสำหรับตอนที่ต้องคุมขังติดต่อกันมาจนถึงวันมีคำพิพากษานั้นแต่ถ้ามีคำสั่งให้พักราชการไว้แล้วก่อนวันต้องคุมขัง ให้ไล่ออก ปลดออกหรือให้ออกตั้งแต่วันพักราชการ(๓)การสั่งให้ออกจากราชการไว้ก่อนเพื่อรอฟังผลการสอบสวนพิจารณาตามมาตรา ๘๘แห่งพระราชบัญญัติระเบียบข้าราชการพลเรือน พ.ศ. ๒๔๙๗ ถ้ามีคำสั่งพักราชการไว้แล้วให้สั่งให้ออกตั้งแต่วันพักราชการในกรณีที่มีการสั่งให้ออกไว้ก่อนเช่นนี้ถ้าจะสั่งให้ออกเด็ดขาดตามมาตรา ๓๘ แห่งพระราชบัญญัติระเบียบข้าราชการพลเรือน พ.ศ.๒๔๙๗ อีกชั้นหนึ่ง ให้สั่งให้ออกตั้งแต่วันที่สั่งให้ออกไว้ก่อน(๔) การสั่งให้ออกจากราชการในกรณีอื่น นอกจากที่กล่าวใน (๑) (๒) และ(๓) ให้สั่งให้ออกตั้งแต่วันซึ่งระบุในคำสั่งให้พ้นหน้าที่แต่ต้องไม่ก่อนวันออกคำสั่งหรือจะสั่งให้ออกตั้งแต่วันที่คำสั่งถึงผู้รับคำสั่งก็ได้แต่ถ้ากรณีใดมีเหตุสมควรจะสั่งให้ออกย้อนหลังจะสั่งให้ออกย้อนหลังไปถึงวันที่ควรจะต้องออกจากราชการตามกรณีนั้น ๆ ก็ได้แต่ทั้งนี้ต้องไม่เป็นการเสียประโยชน์ตามสิทธิโดยชอบธรรมของผู้ถูกสั่งให้ออกนั้นให้ไว้ณ วันที่ ๓๑ พฤษภาคม พ.ศ. ๒๔๙๘จอมพลผ. ชุณหะวัณรองนายกรับมนตรีรักษาราชการแทนนายกรัฐมนตรีประธาน ก.พ.[๑] ราชกิจจานุเบกษาเล่ม ๗๒/ตอนที่ ๔๔/หน้า ๘๙๑/๑๔ มิถุนายน ๒๔๙๘
กฎ กกฎ ก.ตร.ว่าด้วยการสั่งให้ข้าราชการตำรวจออกจากราชการกรณีไม่สามารถปฏิบัติราชการให้มีประสิทธิภาพและเกิดประสิทธิผลพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๑๐๐ (๔) แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ตร. ในการประชุมครั้งที่๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการ ก.ตร. เกี่ยวกับการดำเนินการทางวินัยในการประชุมครั้งที่ ๙/๒๕๔๗ เมื่อวันที่ ๒๖ พฤษภาคม พ.ศ. ๒๕๔๗ จึงออกกฎ ก.ตร. ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒การสั่งให้ข้าราชการตำรวจผู้ใดออกจากราชการเพื่อรับบำเหน็จบำนาญเหตุทดแทนกรณีไม่สามารถปฏิบัติราชการให้มีประสิทธิภาพและเกิดประสิทธิผลนั้นให้พิจารณาจากผลการปฏิบัติงานของข้าราชการตำรวจผู้นั้นเป็นหลัก และให้ส่วนราชการดำเนินการตามหลักเกณฑ์และวิธีการที่กำหนดในกฎก.ตร. นี้ข้อ ๓การพิจารณาผลการปฏิบัติงานของข้าราชการตำรวจตามข้อ ๒ ให้ผู้บังคับบัญชาประเมินจากผลงานและคุณลักษณะผู้ปฏิบัติราชการตามหลักเกณฑ์และวิธีการที่กำหนดในกฎก.ตร. ว่าด้วยหลักเกณฑ์ วิธีการ และระยะเวลาการประเมินผลการปฏิบัติราชการของข้าราชการตำรวจโดยอนุโลมข้อ ๔ข้าราชการตำรวจผู้ใดซึ่งผู้บังคับบัญชาได้ประเมินผลการปฏิบัติงานแล้วเห็นว่ามีผลการปฏิบัติงานต่ำกว่ามาตรฐานที่กำหนดและไม่ได้รับการพิจารณาเลื่อนขั้นและอัตราเงินเดือนประจำปีเป็นเวลาติดต่อกันสองครั้งในรอบปีงบประมาณให้ผู้บังคับบัญชาแจ้งผลการประเมินหรือผลการพิจารณาพร้อมเหตุผล และกำหนดให้ผู้นั้นพัฒนาหรือปรับปรุงตนเองภายในระยะเวลาสามเดือนแต่ไม่เกินหกเดือนหรือตามจำนวนครั้งที่จะกำหนดภายในระยะเวลาดังกล่าวนับแต่วันที่แจ้งผลการประเมินหรือผลการพิจารณาให้ทราบโดยให้ลงลายมือชื่อรับทราบไว้เป็นหลักฐานในกรณีที่เห็นสมควรผู้บังคับบัญชาผู้มีอำนาจพิจารณาแต่งตั้งให้ไปดำรงตำแหน่งอื่นซึ่งอาจคาดหมายได้ว่าจะทำให้ผู้นั้นปฏิบัติงานได้อย่างมีประสิทธิภาพและเกิดประสิทธิผลเมื่อได้ดำเนินการตามวรรคหนึ่งหรือวรรคสองแล้วให้ผู้บังคับบัญชาประเมินผลการปฏิบัติงานภายหลังการปรับปรุงตนเองของผู้นั้นอย่างน้อยสองครั้งภายในระยะเวลาห่างเท่าๆ กัน ในการประเมินผลการปฏิบัติงานภายหลังการปรับปรุงตนเองแต่ละครั้งผู้บังคับบัญชาอาจแต่งตั้งคณะกรรมการขึ้นเพื่อดำเนินการและเสนอความคิดเห็นก็ได้ข้อ ๕ในกรณีที่ผู้บังคับบัญชาได้ประเมินผลการปฏิบัติงานตามกฎ ก.ตร. นี้แล้ว เห็นว่าข้าราชการตำรวจผู้ใดมีผลการปฏิบัติงานต่ำกว่ามาตรฐานที่กำหนดแต่ไม่เข้ากรณีตามข้อ๔ ถ้าผู้บังคับบัญชาเห็นสมควรให้ได้รับการพัฒนาและปรับปรุงตนเองเพื่อให้การปฏิบัติราชการเป็นไปอย่างมีประสิทธิภาพและเกิดประสิทธิผลแล้วผู้บังคับบัญชาอาจพิจารณาดำเนินการตามข้อ ๔ ได้ข้อ ๖ข้าราชการตำรวจผู้ใดซึ่งผู้บังคับบัญชาได้ให้โอกาสพัฒนาและปรับปรุงตนเองตามหลักเกณฑ์ที่กำหนดในข้อ๔ แล้ว แต่ผลการประเมินยังต่ำกว่ามาตรฐานที่กำหนดให้ผู้บังคับบัญชาทำความเห็นเสนอผู้มีอำนาจตามมาตรา๗๒ เพื่อพิจารณาสั่งให้ผู้นั้นออกจากราชการต่อไปให้ไว้ ณ วันที่ ๒๒กรกฎาคม พ.ศ. ๒๕๔๗พลเอก ชวลิต ยงใจยุทธรองนายกรัฐมนตรี ปฏิบัติราชการแทนนายกรัฐมนตรีประธานกรรมการข้าราชการตำรวจภูวนนท์/ผู้จัดทำ๑ กันยายน ๒๕๕๓พัสสน/ผู้ตรวจ๒๘ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๑/ตอนที่ ๕๙ ก/หน้า ๒๐/๑๓ กันยายน ๒๕๔๗
ประกาศธนาคารแห่งประเทศไทยที่ สกง. 89/2552เรื่อง กําหนดอัตราดอกเบี้ยพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2551สําหรับงวดเริ่มต้นวันที่ 18 กันยายน 2552-------------------------------อื่นๆ - 1. เหตุผลในการออกประกาศ เพื่อกําหนดอัตราดอกเบี้ยพันธบัตรธนาคารแห่งประเทศไทย ประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2551 สําหรับงวดเริ่มต้นวันที่ 18 กันยายน 2552อื่นๆ - 2. อํานาจตามกฎหมาย เพื่ออนุวัติตามข้อ 5.2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดอัตราดอกเบี้ยของพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2551 สําหรับงวดเริ่มต้นวันที่ 18 กันยายน 2552 เท่ากับร้อยละ 1.30 ต่อปี (เท่ากับอัตราดอกเบี้ยอ้างอิงระยะสั้นการกู้ยืมเงินระหว่างธนาคารของตลาดกรุงเทพฯ (BIBOR) ระยะ 6 เดือน ณ วันที่ 16 กันยายน 2552 ลบร้อยละ 0.2)อื่นๆ - 4. วันเริ่มต้นบังคับใช้ ตั้งแต่วันที่ 16 กันยายน 2552ผู้มีอํานาจลงนาม - ประกาศ ณ วันที่ 16 กันยายน 2552 (นางอัจนา ไวความดี)รองผู้ว่าการ ด้านเสถียรภาพการเงินผู้ว่าการ แทน